**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΣΥΡΟΥ-ΕΡΜΟΥΠΟΛΗΣ**

**ΔΗΜΟΤΙΚΟ ΛΙΜΕΝΙΚΟ**

**ΤΑΜΕΙΟ ΣΥΡΟΥ**

Ταχ. Δ/νση : Πλ. Λαϊκής Κυριαρχίας

Ταχ. Κώδικας : 841 00 Σύρος

Πληροφορίες :

Τηλέφωνο : 22810 85736

e-mail : [limeniko@otenet.gr](mailto:limeniko@otenet.gr)

## ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

για την κατάρτιση καταλόγου πολλαπλών παρόχων παροχής υπηρεσιών παραλαβής και διαχείρισης αποβλήτων πλοίου και καταλοίπων φορτίου που προέρχονται από πλοία, τα οποία προσεγγίζουν το λιμένα ΔΛΤ Σύρου, λαμβάνοντας υπόψη το υφιστάμενο νομικό πλαίσιο, ήτοι:

Κοινοτική νομοθεσία

1. **Οδηγία 2019/883/ΕΚ** σχετικά με τις λιμενικές εγκαταστάσεις παραλαβής για την παράδοση αποβλήτων από πλοία, για την τροποποίηση της οδηγίας 2010/65/ΕΕ και την κατάργηση της οδηγίας 2000/59/ΕΚ
2. **Κανονισμός (ΕΕ) 2017/352** για τη θέσπιση πλαισίου όσον αφορά την παροχή λιμενικών υπηρεσιών και κοινών κανόνων για τη χρηματοοικονομική διαφάνεια των λιμένων
3. **Οδηγία 2010/65/ΕΕ** σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών και για την κατάργηση της οδηγίας 2002/6/ΕΚ
4. **Οδηγία 2005/35/ΕΚ** σχετικά με τη ρύπανση από τα πλοία και τη θέσπιση κυρώσεων για παραβάσεις
5. **Οδηγία 2004/35/ΕΚ** σχετικά με την περιβαλλοντική ευθύνη όσον αφορά την πρόληψη και την αποκατάσταση περιβαλλοντικής ζημίας
6. **Οδηγία 95/21/ΕΚ** για την επιβολή των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων
7. **Οδηγία 2009/16/ΕΚ** σχετικά με τον έλεγχο των πλοίων από το κράτος λιμένα
8. **Οδηγία 2008/98/ΕΚ** για τα απόβλητα και την κατάργηση ορισμένων οδηγιών
9. **Διεθνής Σύμβαση MARPOL 73/78** για την πρόληψη της ρύπανσης της θάλασσας από πλοία
10. **Κανονισμός (ΕΟΚ) 2913/92** περί θεσπίσεως κοινοτικού τελωνειακού κώδικα όπως τροποποιήθηκε από τους κανονισμούς 82/1997, 955/1999, 2700/2000, 648/2005 και 1791/2006
11. **Κανονισμός (ΕΟΚ) 2454/93** για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα και τις τροποποιήσεις αυτού.
12. **Κανονισμός (ΕΕ) 952/2013** για τη θέσπιση του ενωσιακού τελωνειακού κώδικα της 12ης Οκτωβρίου 1992 περί θεσπίσεως κοινοτικού τελωνειακού κώδικα.
13. **Ανακοίνωση της Ευρωπαϊκής Επιτροπής** «Κατευθυντήριες γραμμές για την ερμηνεία της Οδηγίας 2000/59/ΕΚ» (2016/C 115/05)
14. **Ανακοίνωση της Ευρωπαϊκής Επιτροπής** «Λιμένες: κινητήρας οικονομικής μεγέθυνσης» COM (213) final της 23.05.2013

Εθνική Νομοθεσία

1. **Ν.1269/1982** «Κύρωση της Δ.Σ. MARPOL 73/78 – πρόληψη της ρύπανσης της θάλασσας από πλοία 1973 και του πρωτοκόλλου 1978» όπως τροποποιηθεί με το ΠΔ 55/98
2. **ΚΥΑ** **3122.3-15/71164/2021** «Προσαρμογή της ελληνικής νομοθεσίας προς την Οδηγία (ΕΕ) 2019/883 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις λιμενικές εγκαταστάσεις παραλαβής για την παράδοση αποβλήτων από πλοία, για την τροποποίηση της Οδηγίας 2010/65/ΕΕ και την κατάργηση της Οδηγίας 2000/59/ΕΚ.» (ΦΕΚ 4790Β)
3. **ΠΔ 8/2013** «Αποδοχή τροποποιήσεων στο Παράρτημα V του Πρωτοκόλλου του 1978 αναφορικά με τη Διεθνή Σύμβαση για την Πρόληψη της Ρύπανσης από Πλοία, 1973 (Αναθεωρημένο Παράρτημα V της Δ.Σ. MARPOL 73/78)».
4. **ΚΥΑ 531.5-5/2013** «Αποδοχή τροποποιήσεων στα Παραρτήματα I, II, IV και VI της Διεθνούς Σύμβασης για την πρόληψη της ρύπανσης στα πλοία, 1973, όπως τροποποιήθηκε από το πρωτόκολλο του 1978 που σχετίζεται με αυτή (ΔΣ MARPOL 73/78)
5. **ΚΥΑ 1000.0/68210/16/02-09-2016** σχετικά με μέτρα και τους όρους για τις λιμενικές εγκαταστάσεις παραλαβής και διαχείρισης αποβλήτων που παράγονται στα πλοία και καταλοίπων φορτίου
6. **ΠΔ 55/1998** «Προστασία Θαλάσσιου Περιβάλλοντος»
7. **ΥΑ 2263.1-6/84381/2017** «Καθιέρωση τύπου Βιβλίου Απορριμμάτων υπόχρεων πλοίων»
8. **ΚΥΑ 2263.1-6/36291/2017** «Αποδοχή τροποποιήσεων στο Παράρτημα της Διεθνούς Σύμβασης για την πρόληψη της ρύπανσης από πλοία, 1973, όπως τροποποιήθηκε από το Πρωτόκολλο του 1978 που σχετίζεται με αυτή – Τροποποιήσεις στο Παράρτημα V της ΔΣ MARPOL (Επιβλαβείς Ουσίες για το θαλάσσιο περιβάλλον και Υπόδειγμα του Βιβλίου Απορριμμάτων»
9. **ΥΑ 142569/2017** «Έγκριση των προγραμμάτων μέτρων για την επίτευξη ή τη διατήρηση της καλής περιβαλλοντικής κατάστασης στα θαλάσσια ύδατα, σύμφωνα με την παράγραφο 9 του άρθρου 12 του ν. 3983/2011 (Α’ 144)»
10. **ΠΔ 113/2018** «Οργανισμός Υπουργείου Ναυτιλίας και Νησιωτικής Πολιτικής»
11. **Ν. 4597/2019** «Για την κύρωση των Συμβάσεων Παραχώρησης που έχουν συναφθεί μεταξύ του Ελληνικού Δημοσίου και των Οργανισμών Λιμένος Α.Ε. Διατάξεις για τη λειτουργία του συστήματος λιμενικής διακυβέρνησης και άλλες διατάξεις»
12. **Ν. 4504/2017** «Δια βίου εκπαίδευση προσωπικού Υπουργείου Ναυτιλίας και Νησιωτικής Πολιτικής, ενδυνάμωση της διαφάνειας και της αξιοκρατίας σε θέματα αρμοδιότητας Υπουργείου Ναυτιλίας και Νησιωτικής Πολιτικής, ενίσχυση της κοινωνικής συμμετοχής στην ακτοπλοΐα, θέματα πολιτικού προσωπικού, συμπλήρωση διατάξεων για τα λιμενικά έργα και άλλες διατάξεις»
13. **Απόφαση Α.Α.Δ.Ε.Α. 1237/27.6.2019** «Τελωνειακή διαδικασία συλλογής-παραλαβής, μεταφοράς, επεξεργασίας και διάθεσης αποβλήτων υγρών καυσίμων (SLOPS) και αποβλήτων λιπαντικών ελαίων (ΑΛΕ) που παράγονται από την κίνηση και λειτουργία των πλοίων»
14. **ΥΑ Φ. 514.1/2014/Αριθμ. Σχ.: 3317** «Έγκριση του Γενικού Κανονισμού Λιμένων αρ.55 “Συμπλήρωση διατάξεων του Γενικού Κανονισμού Λιμένων αριθμ. 18”»
15. **ΥΑ 2122/30/2003/03** «Έγκριση του Γενικού Κανονισμού Λιμένα με αριθμό 34 “Προϋποθέσεις και μέτρα ασφάλειας για την παραλαβή πετρελαιοειδών καταλοίπων από πλοία”»
16. **Ν.4582/2018** «Θεματικός τουρισμός - Ειδικές μορφές τουρισμού - Ρυθμίσεις για τον εκσυγχρονισμό του θεσμικού πλαισίου στον τομέα του τουρισμού και της τουριστικής εκπαίδευσης - Στήριξη τουριστικής επιχειρηματικότητας και άλλες διατάξεις»
17. **Ν. 3010/2002** Εναρμόνιση του Ν. 1650/1986 με τις Οδηγίες 97/11 Ε.Ε. και 96/61 Ε.Ε., διαδικασία οριοθέτησης και ρυθμίσεις θεμάτων για τα υδατορέματα και άλλες διατάξεις
18. **ΠΔ 405/1996** «Κανονισμός φόρτωσης, εκφόρτωσης, διακίνησης και παραμονής επικίνδυνων ειδών σε λιμένες και μεταφορά αυτών δια θαλάσσης»
19. **ΚΥΑ 3231/89** «Όροι και προϋποθέσεις χορήγησης άδειας σε πλοία και πλωτά ναυπηγήματα που χρησιμοποιούνται ως πλωτές ευκολίες υποδοχής πετρελαιοειδών καταλοίπων»
20. **ΠΔ 400/1996** «Κανονισμός πρόληψης θαλάσσιας ρύπανσης από λύματα πλοίων»
21. **ΥΑ 3000.0/51279/2019** Απόφαση του Υπουργού Ναυτιλίας και Νησιωτικής Πολιτικής «Σύστημα κυρώσεων κατ΄άρθρον 19 του Κανονισμού (ΕΕ) 2017/352 του Ευρωπαϊκού Κοινοβουλίου και του Συμβουλίου της 15ης Φεβρουαρίου 2017 «για τη θέσπιση πλαισίου όσον αφορά την παροχή λιμενικών υπηρεσιών και κοινών κανόνων για τη χρηματοοικονομική διαφάνεια των λιμένων»
22. **Ν.4014/2011** «Περιβαλλοντική αδειοδότηση έργων και δραστηριοτήτων»
23. **Ν.4042/2012** «Ποινική προστασίας του περιβάλλοντος – Εναρμόνιση με την Οδηγία 2008/99/ΕΚ – Πλαίσιο παραγωγής και διαχείρισης αποβλήτων- Εναρμόνιση με την Οδηγία 2009/98/ΕΚ – Ρύθμιση θεμάτων Υπουργείου Περιβάλλοντος, Ενέργειας και Κλιματικής Αλλαγής»
24. **N. 4685/2020** «Εκσυγχρονισμός περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις»
25. **Ν.1650/1986** «Για την προστασία του περιβάλλοντος» όπως τροποποιήθηκε με το Ν.3010/2002 «Εναρμόνιση του Ν.1650/1986 με τις Οδηγίες 97/11 Ε.Ε. κα 96/61 Ε.Ε., διαδικασία οριοθέτησης και ρυθμίσεις θεμάτων για τα υδατορέματα και άλλες διατάξεις» (ΦΕΚ 91Α)
26. **ΚΥΑ 13588/725/2006** «Μέτρα όροι και περιορισμοί για τη διαχείριση επικινδύνων αποβλήτων σε συμμόρφωση με τις διατάξεις της οδηγίας 91/689/ΕΟΚ»
27. **ΠΔ 82/2004** «Εναλλακτική διαχείριση Αποβλήτων Λιπαντικών Ελαίων»
28. **Ν. 2939/2001** «Συσκευασίες και εναλλακτική διαχείριση των συσκευασιών και άλλων προϊόντων – Ίδρυση Εθνικού Οργανισμού Εναλλακτικής Διαχείρισης Συσκευασιών και Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις, όπως τροποποιήθηκε και ισχύει μετά τη δημοσίευση του Ν. 4496/2017».
29. **ΚΥΑ 24944/1159/2006** «Έγκριση Γενικών Τεχνικών Προδιαγραφών για τη διαχείριση επικίνδυνων αποβλήτων»
30. **ΚΥΑ 62952/5384/2016** «Έγκριση εθνικού σχεδίου διαχείρισης επικίνδυνων αποβλήτων (ΕΣΔΕΑ), σύμφωνα με το άρθρο 31 του ν. 4342/2015»
31. **Ν. 3164/2003** «Μητρώα Μελετητών, ανάθεση και εκπόνηση μελετών και παροχή συναφών υπηρεσιών και άλλες διατάξεις»
32. **ΥΑ 1958/2012** «Κατάταξη δημόσιων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με το Άρθρο 1 παράγραφος 4 του Ν. 4014/2011»
33. **Ν.4389/2016** «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις», και ιδίως το Άρθρο 112, όπως ισχύει

## Κ Α Λ Ο Υ Μ Ε

ενδιαφερόμενους παρόχους υπηρεσιών παραλαβής – διαχείρισης αποβλήτων και καταλοίπων φορτίου πλοίων, εγγεγραμμένους στο ηλεκτρονικό μητρώο αποβλήτων (ΗΜΑ), του άρθρου 2 της 4394/42026/2016 (Β΄2992) κοινής απόφασης των Υπουργών Εσωτερικών και Διοικητικής Ανασυγκρότησης και Περιβάλλοντος και Ενέργειας, να υποβάλλουν αίτηση εγγραφής εντός ενενήντα (90) ημερών, στο μητρώο παρόχων του ΔΛΤ Σύρου (εφεξής φορέας διαχείρισης λιμένα, ΦΔΛ) προκειμένου να δραστηριοποιηθούν στην περιοχή ευθύνης του τελευταίου. Οι ενδιαφερόμενοι μπορεί να είναι ατομικές επιχειρήσεις και εταιρείες οιασδήποτε μορφής.

## ΑΡΘΡΟ 1. ΣΚΟΠΟΣ ΠΡΟΣΚΛΗΣΗΣ

Σκοπός της παρούσας είναι η κατάρτιση καταλόγου διαπιστευμένων παρόχων υπηρεσιών παραλαβής και διαχείρισης αποβλήτων πλοίου και καταλοίπων φορτίου που προέρχονται από πλοία, τα οποία προσεγγίζουν τη ζώνη λιμένα αρμοδιότητας του ΔΛΤ Σύρου. **Η πρόσκληση συντάσσεται σύμφωνα με τον Κανονισμό 352/2017 και τις ανάγκες του ΦΔΛ για ευκολίες υποδοχής αποβλήτων πλοίων όπως αυτά περιγράφονται στα παραρτήματα I,IV και V της σύμβασης MARPOL 73/78.** Η χρονική διάρκεια ισχύος του καταλόγου που θα καταρτιστεί ορίζεται σε πενταετής (5ετής). Κάθε ενδιαφερόμενος πάροχος δύναται να καταθέσει προσφορά για περισσότερα από ένα ρεύματα αποβλήτων κατά MARPOL, ήτοι πετρελαιοειδή, λύματα, στερεά απορρίμματα και στις υποκατηγορίες αυτών.

## ΑΡΘΡΟ 2. ΚΑΤΗΓΟΡΙΟΠΟΙΗΣΗ ΑΠΟΒΛΗΤΩΝ

Σύμφωνα με την ΚΥΑ 3122.3-15/71164/2021, το σχέδιο παραλαβής αποβλήτων πλοίων λιμένα καλύπτει όλους τους τύπους αποβλήτων και καταλοίπων φορτίου που προέρχονται από πλοία που καταπλέουν στο λιμένα.

Για την ταξινόμηση των αποβλήτων πλοίων, η Διεθνής Σύμβαση MARPOL 73/78 όπως έχει τροποποιηθεί και ισχύει αποτελεί το κύριο νομοθετικό εργαλείο. Στην Οδηγία Πλαίσιο 2008/98/ΕΚ για τα απόβλητα και στην τροποποίηση αυτής με την Οδηγία 2014/955/ΕΕ παρατίθεται ο Ευρωπαϊκός Κατάλογος Αποβλήτων (ΕΚΑ).

Στην παρούσα πρόσκληση η ταξινόμηση των απόβλητων γίνεται σύμφωνα με την MARPOL 73/78 συνδυαστικά από το διαχωρισμό της ελληνικής νομοθεσίας όπως ακολουθείται και σε αντιστοίχιση με τον Ευρωπαϊκό Κατάλογο Αποβλήτων. Η αξιολόγηση του συνόλου των συνοδευτικών στοιχείων και δικαιολογητικών των παρόχων θα γίνει σύμφωνα με την ταξινόμηση ΕΚΑ, σε συμφωνία με την Εθνική και Κοινοτική Νομοθεσία.

Αναλυτικά, οι κατηγορίες αποβλήτων για τις οποίες το ΔΛΤ Σύρου προβλέπεται να διαθέτει ευκολίες υποδοχής και προτίθενται να καταρτίσει κατάλογο παρόχων είναι οι εξής:

1. **Marpol 73/78, Annex I: Πετρελαιοειδή Μίγματα και Κατάλοιπα (oil & oily water)**
   1. Πετρελαιοειδή κατάλοιπα
   2. Λιπαντικά Έλαια
2. **Marpol 73/78, Annex IV: Λύματα (sewage)**
3. **Marpol 73/78, Annex V: Στερεά απορρίμματα (garbage)**
   1. Αστικά Απορρίμματα
   2. Επικίνδυνα Στερεά Απόβλητα

Πιο συγκεκριμένα θα πρέπει να καταρτιστεί κατάλογος παρόχων για τους τύπους των αποβλήτων με τους κάτωθι κωδικού ΕΚΑ:

|  |  |
| --- | --- |
| **Marpol Annex I** | |
| **Πετρελαιοειδή Μίγματα και Κατάλοιπα (oil & oily water)** | |
| **Τύπος Αποβλήτου** | **ΕΚΑ** |
| Έλαια υδροσυλλεκτών πλοίων εσωτερικής ναυσιπλοΐας | 13 04 01\* |
| Έλαια υδροσυλλεκτών πλοίων άλλης ναυσιπλοΐας | 13 04 03\* |
| Λάσπες διαχωριστή ελαίου/νερού | 13 05 02\* |
| Έλαια από διαχωριστές ελαίου/νερού | 13 05 06\* |
| Ελαιώδη ύδατα από διαχωριστές ελαίου/νερού | 13 05 07\* |
| Μείγματα αποβλήτων από θαλάμους υπολειμμάτων και διαχωριστές ελαίου/νερού | 13 05 08\* |
| Καύσιμο πετρέλαιο και πετρέλαιο ντίζελ | 13 07 01\* |
| Βενζίνη | 13 07 02\* |
| Άλλα καύσιμα (περιλαμβανομένων μειγμάτων) | 13 07 03\* |
| Άλλα έλαια μόνωσης και μεταφορά θερμότητας | 13 03 10\* |
| Έλαια από διαχωριστές ελαίου/νερού | 13 05 06\* |
| Άλλα γαλακτώματα | 13 08 02\* |
| Απόβλητα μη προδιαγραφόμενα άλλως | 13 08 99\* |
| Απόβλητα που περιέχου πετρέλαιο | 16 07 08\* |
| Πετρέλαιο και συμπύκνωμα από διαχωρισμό | 19 02 07\* |

|  |  |
| --- | --- |
| **Λιπαντικά Έλαια (ΑΛΕ)** | |
| **Τύπος Αποβλήτου** | **ΕΚΑ** |
| Χλωριωμένα γαλακτώματα | 13 01 04\* |
| Μη Χλωριωμένα γαλακτώματα | 13 01 05\* |
| Χλωριωμένα υδραυλικά έλαια με βάση τα ορυκτά | 13 01 09\* |
| Μη χλωριωμένα υδραυλικά έλαια με βάση τα ορυκτά | 13 01 10\* |
| Συνθετικά υδραυλικά έλαια | 13 01 11\* |
| Άμεσα βιοπαοικοδομήσιμα υδραυλικά έλαια | 13 01 12\* |
| Άλλα υδραυλικά έλαια | 13 01 13\* |
| Χλωριωμένα έλαια μηχανής, κιβωτίου ταχυτήτων και λίπανσης με βάση τα ορυκτά | 13 02 04\* |
| Μη χλωριωμένα έλαια μηχανής, κιβωτίου ταχυτήτων και λίπανσης με βάση τα ορυκτά | 13 02 05\* |
| Συνθετικά έλαια μηχανής, κιβωτίου ταχυτήτων και λίπανσης | 13 02 06\* |
| Άμεσα βιοπαοικοδομήσιμα έλαια μηχανής, κιβωτίου ταχητήτων και λίπανσης | 13 02 07\* |
| Άλλα έλαια μηχανής, κιβωτίου ταχητήτων και λίπανσης | 13 02 08\* |
| Χλωριωμένα έλαια μόνωσης ή μεταφοράς θερμότητας με βάση τα ορυκτά εκτός εκείνων που περιλαμβάνονται στο σημείο 13 03 01 | 13 03 06\* |
| Μη χλωριωμένα έλαια μόνωσης και μεταφοράς θερμότητας με βάση τα ορυκτά | 13 03 07\* |
| Συνθετικά έλαια μόνωσης και μεταφοράς θερμότητας | 13 03 08\* |
| Άμεσα βιοαποικοδομήσιμα έλαια μόνωσης και μεταφοράς θερμότητας | 13 03 09\* |
| Άλλα έλαια μόνωσης και μεταφοράς θερμότητας | 13 03 10\* |
| Έλαια υδρόσυλλεκτών πλοίων εσωτερικής ναυσιπλοΐας | 13 04 01\* |
| Έλαια υδροσυλλεκτών πλοίων από αποχέτευσεις προκυμαίων | 13 04 02\* |
| Έλαια υδροσυλλεκτών πλοίων άλλης ναυσιπλοΐας | 13 04 03\* |

|  |  |
| --- | --- |
| **Marpol Annex V** | |
| **Στερεά Μη επικίνδυνα (Απορρίμματα) - Garbage** | |
| **Τύπος Αποβλήτου** | **ΕΚΑ** |
| Ανάμεικτα δημοτικά απόβλητα | 20 03 01 |
| Συσκευασία από χαρτί και χαρτόνι | 15 01 01 |
| Πλαστική συσκευασία | 15 01 02 |
| Ξύλινη συσκευασία | 15 01 03 |
| Μεταλλική συσκευασία | 15 01 04 |
| Συνθετική συσκευασία | 15 01 05 |
| Μεικτή συσκευασία | 15 01 06 |
| Γύαλινη συσκευασία | 15 01 07 |
| Απορροφητικά υλικά, υλικά φίλτρων, υφάσματα σκουπίσματος και προστατευτικός ρουχισμός άλλα από τα αναφερόμενα στο σημείο 15 02 02 | 15 02 03 |
| Ελαστικά στο τέλος του κύκλου ζωής τους | 16 01 03 |
| Χαρτιά και χαρτόνια | 20 01 01 |
| Γυαλιά | 20 01 02 |
| Βιοαποικοδομήσιμα απόβλητα κουζίνας και χώρων ενδιαίτησης | 20 01 08 |
| Ξύλο εκτός εκείνων που περιλαμβάνονται στο σημείο 20 01 37 | 20 01 38 |
| Πλαστικά | 20 01 39 |
| Μέταλλα | 20 01 40 |
| Ογκώδη απόβλητα | 20 03 07 |
| Λάσπες από πλύση και καθαρισμό (στρειδώνα) | 02 01 01 |
| Απόβλητα ιστών ζώων | 02 01 02 |
| Απόβλητα ιστών φυτών | 02 01 03 |
| Αλιευτικός εξόπλισμος | 02 01 99 |
| Απόβλητα τόνερ εκτύπωσης εκτός εκείνων που περιλαμβάνονται στο σημείο 08 03 17 | 08 03 18 |
| Τέφρα και σκωρία κλιβάνου εκτός εκείνων που αναφέρονται στο 19 01 11 | 19 01 12 |
| Λειτουργικά απόβλητα | 20 01 99 |

|  |  |
| --- | --- |
| **Στερεά Επικίνδυνα** | |
| **Τύπος Αποβλήτου** | **ΕΚΑ** |
| Συσκευασίες που περιέχουν κατάλοιπα επικινδύνων ουσιών ή έχουν μολυνθεί από αυτές | 15 01 10\* |
| Απορροφητικά υλικά, υλικά φίλτρων (περιλαμβανομένων των φίλτρων ελαίου που δεν προδιαγράφονται άλλως), υφάσματα σκουπίσματος, προστατευτικός ρουχισμός που έχουν μολυνθεί από επικίνδυνες ουσίες | 15 02 02\* |
| Μπαταρίες μολύβδου | 16 06 01\* |
| Απορριπτόμενος ηλεκτρικός και ηλεκτρονικός εξοπλισμός άλλος από τον αναφερόμενο στα σημεία 20 01 21, 20 01 23 και 20 01 35 | 20 01 36 |
| Σωλήνες φθορισμού και άλλα απόβλητα περιέχοντα υδράργυρο | 20 01 21\* |
| Μπαταρίες και συσσωρευτές που περιλαμβάνονται στα σημεία 16 06 01, 16 06 02 ή 16 06 03 και μεικτές μπαταρίες και συσσωρευτές που περιέχουν οργανικούς διαλύτες ή άλλες επικίνδυνες ουσίες | 20 01 33\* |
| Αγροχημικά απόβλητα που περιέχουν επικίνδυνες ουσίες | 02 01 08\* |
| Απόβλητα από χρώματα και βερνίκια που περιέχουν οργανικούς διαλύτες ή άλλες επικίνδυνες ουσίες | 08 01 11\* |
| Ανόργανα απόβλητα που περιέχουν επικίνδυνες ουσίες | 16 03 03\* |
| Οργανικά απόβλητα που περιέχουν επικίνδυνες ουσίες | 16 03 05\* |
| Αέρια σε δοχεία πίεσης (περιλαμβάνονται αλόνες) που περιέχουν επικίνδυνες ουσίες | 16 05 04\* |
| Εργαστηριακά χημικά υλικά που αποτελούνται από επικίνδυνες ουσίες ή τα οποία περιέχουν επικίνδυνες ουσίες, περιλαμβανομένων μειγμάτων εργαστηριακών χημικών υλικών | 16 05 06\* |
| Απορριπτόμενα ανόργανα χημικά υλικά που αποτελούνται από επικίνδυνες ουσίες ή που τις περιέχουν | 16 05 07\* |
| Απορριπτόμενα οργανικά χημικά υλικά που αποτελούνται από επικίνδυνες ουσίες ή που τις περιέχουν | 16 05 08\* |
| Κοπτερά εργαλεία (εκτός από το σημείο 18 01 03) | 18 01 01 |
| Απόβλητα των οποίων η συλλογή και διάθεση υπόκεινται σε ειδικές απαιτήσεις σε σχέση με την πρόληψη μόλυνσης | 18 01 03\* |
| Απόβλητα των οποίων η συλλογή και διάθεση δεν υπόκεινται σε ειδικές απαιτήσεις σε σχέση με την πρόληψη μόλυνσης (π.χ. επίδεσμοι, γύψινα εκμαγεία, σεντόνια, πετσέτες, ρουχισμός μιας χρήσης, απορροφητικές πάνες) | 18 01 04 |
| Χημικές ουσίες άλλες από τις αναφερόμενες στο σημείο 18 01 06 | 18 01 07 |
| Φαρμακευτικές ουσίες άλλες από τις αναφερόμενες στο σημείο 18 01 08 | 18 01 09 |

|  |  |
| --- | --- |
| **Marpol Annex IV** | |
| **Λύματα - (Sewage)** | |
| **Τύπος Αποβλήτου** | **ΕΚΑ** |
| Υδαρή υγρά απόβλητα εκτός εκείνων που περιλαμβάνονται στο σημείο 16 10 01 | 16 10 02 |
| Λάσπες από την επεξεργασία αστικών λυμάτων | 19 08 05 |

Ο παραπάνω κατάλογος είναι εξαντλητικός και ο ΦΔΛ διατηρεί το δικαίωμα να συμπεριλάβει στο μητρώο που θα καταρτίσει, παρόχους υπηρεσιών παραλαβής και διαχείρισης αποβλήτων οι οποίοι πληρούν στο σύνολό τους τις τεχνικές προδιαγραφές που προβλέπονται από την παρούσα πρόσκληση για υποσύνολο των ΕΚΑ ανά κατηγορία κατά Marpol 73/78.

Εξαιρούνται από το αντικείμενο της παρούσας πρόσκλησης και επακόλουθης σύμβασης η παροχή υπηρεσιών παραλαβής και διαχείρισης αποβλήτων και καταλοίπων των Ναυπηγοεπισκευαστικών Εργασιών και η διαχείριση αποβλήτων από επιχειρήσεις ναυαγιαίρεσης – απορρύπανσης, η οποία παροχή υπηρεσιών ρυθμίζεται από την Υ.Α. 1000.0/68210/2016.

## ΑΡΘΡΟ 3. ΠΡΟΘΕΣΜΙΕΣ ΔΙΑΔΙΚΑΣΙΑΣ

Για την παρούσα πρόσκληση διεξήχθη η προβλεπόμενη στο άρθρο 15 του Κανονισμού (ΕΕ) 352/2017 **διαδικασία διαβούλευσης** και συγκεκριμένα δημοσιεύτηκε στον ιστότοπο του ΦΔΛ για **δέκα (10)** ημέρες προκειμένου για τη λήψη και συνεκτίμηση παρατηρήσεων.

Εντός **ενενήντα (90) ημερών** (άρθρο 4, παρ.6, Κανονισμού) από τη δημοσίευση της πρόσκλησης εκδήλωσης ενδιαφέροντος, οι ενδιαφερόμενοι υποβάλλουν αίτηση δραστηριοποίησης / εκδήλωση ενδιαφέροντος για το αντικείμενο του άρθρου 1 σε ηλεκτρονική μορφή.

Ως τελική ημερομηνία κατάθεσης των αιτήσεων εκδήλωσης ενδιαφέροντ0ος ορίζεται η ……………………… και ώρα ……………………………..

Εντός **τριάντα (30) ημερών** μετά τη λήξη της προθεσμίας υποβολής των αιτήσεων δραστηριοποίησης, δηλαδή **έως …………………,** ο ΦΔΛ θα συνάψει συμβάσεις **ετήσιας διάρκειας κατ’ ελάχιστον** για την παραλαβή και διαχείριση των αποβλήτων και καταλοίπων φορτίου, που προέρχονται από τα πλοία που καταπλέουν στην περιοχή αρμοδιότητάς του **με κάθε ένα από τα φυσικά και νομικά πρόσωπα που πληρούν τις ορισθείσες προϋποθέσεις (διαπιστευμένοι πάροχοι)** για την κατηγορία αποβλήτων και καταλοίπων φορτίου που προβλέπεται στο άρθρο 1 της πρόσκλησης. Μετά την υπογραφή των συμβάσεων του προηγούμενου εδαφίου, ο ΦΔΛ θα αναρτήσει στην ιστοσελίδα του κατάλογο διαπιστευμένων παρόχων ανά κατηγορία αποβλήτων.

## ΑΡΘΡΟ 4. ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής έχουν φυσικά ή νομικά πρόσωπα (περιλαμβανομένων ΟΤΑ και λοιπών νομικών προσώπων δημοσίου δικαίου). Τα ανωτέρω φυσικά ή νομικά πρόσωπα θα πρέπει να είναι εγγεγραμμένα στο Ηλεκτρονικό Μητρώο Αποβλήτων ανάλογα με τη δραστηριότητα τους. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι του ΦΔΛ αλληλέγγυα και εις ολόκληρον. Κάθε υποψήφιος πάροχος συμμετέχει με μία μόνο αίτηση. Εφόσον υποψήφιος, φυσικό ή νομικό πρόσωπο, υποβάλλει ατομικά αίτηση, δεν δύναται να συμμετάσχει στην παρούσα διαδικασία ως μέλος ένωσης προμηθευτών ή κοινοπραξίας. Σε αυτήν την περίπτωση θεωρείται ότι έχουν υποβληθεί δύο αιτήσεις και απορρίπτονται αμφότερες ως απαράδεκτες. Ο συμμετέχων θεωρείται ότι αποδέχεται πλήρως και ανεπιφυλάκτως όλους τους όρους της παρούσας πρόσκλησης και δεν δύναται, με την προσφορά του ή με οιονδήποτε άλλο τρόπο, να τους αποκρούσει, ευθέως ή εμμέσως.

## ΑΡΘΡΟ 5. ΑΠΟΚΛΕΙΣΜΟΣ ΥΠΟΨΗΦΙΩΝ

Αποκλείεται από τη συμμετοχή στην παρούσα διαδικασία οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους λόγους που αναφέρονται στο Ν. 4412/2016.

## ΑΡΘΡΟ 6. ΣΥΝΤΑΞΗ / ΥΠΟΒΟΛΗ ΑΙΤΗΣΕΩΝ

Οι αιτήσεις πρέπει να έχουν συνταχθεί στην ελληνική γλώσσα, με εξαίρεση τους τεχνικούς όρους, που μπορούν να αναφέρονται στην αγγλική γλώσσα. Όπου γίνεται αναφορά στην παρούσα πρόσκληση σε υπεύθυνη δήλωση νοείται ως αναφορά σε υπεύθυνη δήλωση είτε με γνήσιο υπογραφής είτε ψηφιακά υπογεγραμμένη από το νόμιμο εκπρόσωπο.

Οι αιτήσεις γίνονται δεκτές ανά κατηγορία αποβλήτων όπως αυτές ορίζονται από την παρούσα, στο άρθρο 2.

**Οι αιτήσεις αποστέλλονται ηλεκτρονικά στο ΔΛΤ Σύρου, στην ηλεκ. διεύθυνση: info@portofsyros.gr μέχρι τις …………………………..και έως ώρα ………………(καταληκτική ημερομηνία και ώρα υποβολής αιτήσεων).**

## ΑΡΘΡΟ 7. ΦΑΚΕΛΟΣ - ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΑΠΑΙΤΟΥΜΕΝΑ ΣΤΟΙΧΕΙΑ

Το αρχείο με τα δικαιολογητικά συμμετοχής περιέχει τα κάτωθι:

1. Διαβιβαστικό έγγραφο στο οποίο θα αναφέρονται τα πλήρη στοιχεία επικοινωνίας του παρόχου καθώς και η κατηγορία αποβλήτων κατά MARPOL 73/78 και υποκατηγορία αυτής σύμφωνα με την παρούσα πρόσκληση για την οποία υποβάλλεται η προσφορά
2. Τεχνική Προσφορά ανά κατηγορία αποβλήτων MARPOL 73/78 και υποκατηγορία αυτής σύμφωνα με την παρούσα πρόσκληση
3. Άδειες και πιστοποιητικά ανά κατηγορία αποβλήτων σύμφωνα με Παράρτημα Α της παρούσας πρόσκλησης
4. Υπεύθυνη δήλωση δυνατότητας υλοποίησης έργου και συμμόρφωσης με τις απαιτήσεις της παρούσας πρόσκλησης
5. Υπεύθυνη δήλωση αναγνώρισης του ανεύθυνου του ΔΛΤ Σύρου έναντι αστικής φύσεως απαιτήσεων οιουδήποτε, που δυνητικά θα προκύψουν, ως απόρροια της παροχής των εν λόγω υπηρεσιών στους χώρους ευθύνης του
6. Υπεύθυνη δήλωση περί πλήρους συμμόρφωσής με το εκάστοτε εγκεκριμένο/ισχύον σχέδιο παραλαβής αποβλήτων και καταλοίπων φορτίου πλοίων του ΔΛΤ Σύρου
7. Υπεύθυνη δήλωση περί ρητής, πλήρους και ανεπιφύλακτης αποδοχής και διαρκούς συμμόρφωσης με τα οριζόμενα από το ΔΛΤ Σύρου ως τέλη προς τους χρήστες των λιμενικών υποδομών του και των ευκολιών υποδοχής
8. Υπεύθυνη δήλωση προσκόμισης εγγυητικής επιστολής και ασφαλιστηρίων όπως αναφέρονται στο άρθρο 9 της παρούσας εντός δέκα (10) ημερών από την κοινοποίηση πρόσκλησης για την υπογραφή σύμβασης με το ΔΛΤ Σύρου
9. Αποδεικτικά φορολογικής και ασφαλιστικής ενημερότητας
10. Πιστοποιητικό του οικείου Επιμελητηρίου

- Για την περίπτωση που υποβάλλεται προσφορά από ίδιο φορέα για περισσότερες της μίας κατηγορίας αποβλήτων κατά MARPOL 73/78 και υποκατηγορία αυτής σύμφωνα με την παρούσα πρόσκληση, ο φορέας υποχρεούται να υποβάλει ξεχωριστή προσφορά.

- Για την περίπτωση που υποβάλλεται προσφορά εκ μέρους Ένωσης/Κοινοπραξίας φορέων, όλα τα παραπάνω κατατίθενται ανά φορέα.

## ΑΡΘΡΟ 8. ΤΕΧΝΙΚΗΣ ΠΡΟΣΦΟΡΑ - ΥΠΟΧΡΕΩΣΕΙΣ ΠΑΡΟΧΟΥ

Η τεχνική προσφορά περιλαμβάνει παρουσίαση του παρόχου και της δραστηριότητας του και αναλυτική περιγραφή των μέσων και του τρόπου εκτέλεσης του έργου συλλογής και μεταφοράς αποβλήτων από τις λιμενικές εγκαταστάσεις του ΔΛΤ Σύρου.

Τα έγγραφα και τα δικαιολογητικά που προβλέπονται κατ’ ελάχιστον στο Παράρτημα Α τεκμηριώνουν τη δυνατότητα εκτέλεσης του έργου και τη συμμόρφωση του με την κείμενη νομοθεσία.

Οι υποψήφιοι πάροχοι υποβάλλουν υπεύθυνη δήλωση ότι κατόπιν αυτοψίας ή άλλης μεθόδου αξιολόγησης των συνθηκών επιβεβαιώνουν ότι είναι δυνατή η υλοποίηση του αντικειμένου της παρούσας πρόσκλησης στους χώρους του ΔΛΤ Σύρου, καθώς και ότι διαθέτουν την απαραίτητη υλικοτεχνική υποδομή για να το υλοποιήσουν αμέσως με την υπογραφή της σύμβασης και ανεξάρτητα από την υποδομή του ΦΔΛ.

Οι υποψήφιοι πάροχοι παροτρύνονται να επισκεφθούν τους λιμένες αρμοδιότητας του ΔΛΤ Σύρου, προκειμένου να λάβουν γνώση των τοπικών συνθηκών.

Η Τεχνική Προσφορά πρέπει να περιλαμβάνει κατ’ ελάχιστο τα κάτωθι:

Περιληπτική παρουσίαση, ήτοι επιχειρηματική δομή, τομείς δραστηριότητας, προσφερόμενες υπηρεσίες από τα οποία να συνάγεται ικανότητα του αιτούντος να υλοποιήσει το αντικείμενο της παρούσας πρόσκλησης.

Στις προσφερόμενες υπηρεσίες περιλαμβάνονται και τα μέσα προσωρινής αποθήκευσης που θα τοποθετηθούν στην λιμενική εγκατάσταση, όπως περιγράφονται οι ελάχιστες απαιτήσεις στον ακόλουθο πίνακα, καθώς και οι διαδικασίες συντήρησης και ο καθαρισμός των μέσων προσωρινής αποθήκευσης.

|  |  |
| --- | --- |
| **Απόβλητο** | **Μέσο προσωρινής αποθήκευσης** |
| Πετρελαιοειδή κατάλοιπα | Δεξαμενές IBC ή άλλα βαρέλια προδιαγραφών UN συνολικής χωρητικότητας 2 m3 |
| Λιπαντικά έλαια | Δεξαμενές IBC ή άλλα βαρέλια προδιαγραφών UN συνολικής χωρητικότητας 1 m3 |
| Ηλεκ. Συσσωρευτές | Δοχείο κατάλληλο για αποθήκευση μπαταριών |
| Επικίνδυνα στερεά | Σάκος IBC ή άλλη συσκευασία προδιαγραφών UN συνολικής χωρητικότητας 1 m3 |

Προς απόδειξη διάθεσης του προσωπικού (Παράρτημα Α, ελάχιστες απαιτήσεις) οι ενδιαφερόμενοι προσκομίζουν Καταστάσεις Προσωπικού Επιθεώρησης Εργασίας ή Συμβάσεις Απασχόλησης (μη εξαρτημένη εργασία) και ενυπόγραφα βιογραφικά σημειώματα.

Οι αιτούντες υποχρεούνται να καταθέσουν σύντομη περιγραφή του εξοπλισμού που απαιτείται (Παράρτημα Α, ελάχιστες απαιτήσεις) για την παροχή της λιμενικής υπηρεσίας συλλογής των αποβλήτων πλοίου και καταλοίπων φορτίου υπό κανονικές και ασφαλείς συνθήκες και την ικανότητα διατήρησης αυτού του εξοπλισμού στο απαιτούμενο επίπεδο.

Το σύνολο του απαιτούμενου εξοπλισμού (Παράρτημα Α, ελάχιστες απαιτήσεις) θα πρέπει να φέρει τη νόμιμη αδειοδότηση και τεκμηρίωση διαθεσιμότητας. Ο συμμετέχων οφείλει να προσκομίσει σχετικά έγγραφα (άδειες κυκλοφορίας οχημάτων, μισθωτήρια, συμφωνητικά, υπεργολαβικά κλπ) προκειμένου να αποδείξει τη διαθεσιμότητα του προσφερόμενου απαιτούμενου εξοπλισμού.

Προς απόδειξη της διαθεσιμότητας ο προσφερόμενος εξοπλισμός και τα μέσα μπορεί να είναι ιδιόκτητος ή μισθωμένος ή ιδίων συμφερόντων είτε ακόμη προερχόμενος από κατάλληλο υπεργολάβο συμβεβλημένο με τον συμμετέχοντα.

Ο πάροχος θα είναι υπεύθυνος για την εξασφάλιση οποιασδήποτε αδείας είναι απαραίτητη για την εκτέλεση της λιμενικής υπηρεσίας και στη φάση της τελικής διάθεσης και επεξεργασίας των αποβλήτων θα πρέπει να συνεργάζεται με εγκεκριμένους φορείς.

Σε περίπτωση υπεργολαβίας θα προσδιορίζεται επακριβώς το αντικείμενο και η έκταση αυτής.

Σε περίπτωση που ο αιτών αποτελεί Ένωση / Κοινοπραξία:

- τα απαιτούμενα στην παρούσα παράγραφο στοιχεία τεκμηρίωσης πρέπει να υποβάλλονται ανάλογα με τη φύση τους χωριστά για κάθε Μέλος της Ένωσης / Κοινοπραξίας ή συγκεντρωτικά για την Ένωση / Κοινοπραξία

- επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά να καλύπτονται όλες.

Οι ελάχιστες απαιτήσεις **της προηγούμενης παραγράφου και του Παραρτήματος Α αναρτήθηκαν δια της δημοσιοποίησης της παρούσης, στην ιστοσελίδα του ΦΔΛ** με σκοπό την εκ των προτέρων ενημέρωση των υποψήφιων παρόχων, σύμφωνα με το άρθρο 4 παρ. 6 του ευρωπαϊκού Κανονισμού 352/2017.

Σχετικά με τη διαθεσιμότητα Υπηρεσιών, κάθε ενδιαφερόμενη επιχείρηση οφείλει να γνωρίζει ότι η εγγραφή της στο σχετικό Μητρώο παρόχων επισείει την υποχρέωση αδιάλειπτης (24/7) διαθεσιμότητας της υπηρεσίας σε όλους τους χρήστες – πλοία, σε κάθε θέση εξυπηρέτησης και χωρίς διακοπές, νυχθημερόν και καθ’ όλη τη διάρκεια του έτους.

## ΑΡΘΡΟ 9. ΕΓΓΥΗΣΕΙΣ ΚΑΙ ΑΣΦΑΛΙΣΤΗΡΙΑ

Εντός δέκα (10) ημερών από την κοινοποίηση πρόσκλησης για την υπογραφή σύμβασης με το ΔΛΤ Σύρου, οι πάροχοι υποβάλουν α) υπεύθυνη δήλωση ότι δεσμεύονται ρητά και απαρέγκλιτα, κατά την υπογραφή της αντίστοιχης σύμβασης, να καταθέσουν εγγύηση καλής εκτέλεσης, το ύψος της οποίας καθορίζεται σε τρεις χιλιάδες ευρώ (3.000€).Η εγγύηση αποτελεί δικαιολογητικό υπογραφής της σύμβασης και β) τα ασφαλιστήρια συμβόλαια που προβλέπονται από την υφιστάμενη νομοθεσία για συλλογή μεταφορά αποβλήτων ανά κατηγορία για την οποία υποβάλλεται η προσφορά (Παράρτημα Α). Τα ασφαλιστήρια πρέπει να βρίσκονται σε ισχύ.

## ΑΡΘΡΟ 10. ΕΝΔΙΚΟΦΑΝΗ & ΕΝΔΙΚΑ ΜΕΣΑ

Σε περίπτωση ένστασης κατά της πράξης της αναθετούσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της Προκήρυξη, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών. Η ένσταση υποβάλλεται ενώπιον της αναθετούσας αρχής, η οποία αποφασίζει, σύμφωνα με τα οριζόμενα στο άρθρο 221 του Ν. 4412/16, εντός προθεσμίας (10) ημερών, μετά την άπρακτη πάροδο τη οποίας τεκμαίρεται η απόρριψη της ένστασης.

## ΑΡΘΡΟ 11. ΔΙΚΑΙΟΛΟΓΗΤΙΚΑ ΚΑΤΑΚΥΡΩΣΗΣ

Εντός έως **τριάντα (30)** ημερών από τη λήξη της προθεσμίας υποβολής αιτήσεων οι αιτούντες, που πληρούν τους όρους της παρούσας πρόσκλησης καλούνται να συνάψουν συμβάσεις για την παραλαβή και διαχείριση των αποβλήτων και καταλοίπων φορτίου, που προέρχονται από πλοία τα οποία προσεγγίζουν τη ζώνη λιμένα αρμοδιότητας του **ΔΛΤ Σύρου.** Μετά την υπογραφή των συμβάσεων του προηγούμενου εδαφίου, ο ΦΔΛ αναρτά στην ιστοσελίδα του κατάλογο διαπιστευμένων παρόχων. Οι αιτούντες, με τους οποίους πρόκειται να καταρτιστούν οι προαναφερόμενες συμβάσεις, καλούνται εντός προθεσμίας που δεν θα υπερβαίνει τις δέκα (10) ημέρες από την κοινοποίηση σχετικής έγγραφης ειδοποίησης, να προσκομίσουν επιμέρους δικαιολογητικά που θα προσδιορισθούν από τον ΦΔΛ.

## ΑΡΘΡΟ 12. ΔΙΑΔΙΚΑΣΙΑ ΕΞΕΤΑΣΗΣ ΑΙΤΗΣΕΩΝ

Ειδικότερα, η διαδικασία και τα κριτήρια για την εξέταση των αιτήσεων προσδιορίζονται ως εξής:

12.1 Επιτροπή Αξιολόγησης Αιτήσεων: Η αξιολόγηση των αιτήσεων θα γίνει από τριμελή (3) Επιτροπή που συγκροτείται εντός του ΦΔΛ.

12. 2 Διαδικασία Εξέτασης: Η εξέταση των φακέλων των δικαιολογητικών συμμετοχής, των τεχνικών προσφορών και του συνόλου των εγγυήσεων και ασφαλιστηρίων συμβολαίων θα πραγματοποιηθεί σε συνεδρίαση του ΔΛΤ Σύρου για την οποία θα έχει προηγηθεί δελτίο τύπου αναφορικά με τη θεματολογία της.

## ΑΡΘΡΟ 13. ΕΝΣΤΑΣΕΙΣ

Στην προκειμένη περίπτωση εφαρμόζονται τα προβλεπόμενα εκ του Κανονισμού (ΕΕ) 352/2017.

## ΑΡΘΡΟ 14. ΜΑΤΑΙΩΣΗ ΔΙΑΔΙΚΑΣΙΑΣ

14.1 Ο ΦΔΛ με ειδικά αιτιολογημένη απόφασή του, μετά από γνώμη του αρμόδιου οργάνου, δύναται να ματαιώσει την παρούσα διαδικασία:

α) εφόσον η διαδικασία απέβη άγονη είτε λόγω μη υποβολής αίτησης είτε λόγω απόρριψης όλων των αιτήσεων ή αποκλεισμού όλων των αιτούντων,

β) στην περίπτωση κανένας από τους αιτούντες-οικονομικούς φορείς δεν προσέλθει για την υπογραφή της σύμβασης

14.2 Ματαίωση της παρούσας διαδικασίας μπορεί να λάβει χώρα με ειδικώς αιτιολογημένη απόφαση του ΦΔΛ, μετά από γνώμη του αρμόδιου οργάνου, στις ακόλουθες περιπτώσεις:

α) λόγω παράτυπης διεξαγωγής της διαδικασίας

β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς

γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης

δ) για άλλους επιτακτικούς λόγους δημοσίου συμφέροντος όπως ιδίως δημόσιας υγείας ή προστασίας του περιβάλλοντος

ε) Αν διαπιστωθούν σφάλματα ή παραλείψεις σε οποιοδήποτε στάδιο της παρούσας διαδικασίας, ο ΦΔΛ μπορεί, μετά από γνώμη του αρμόδιου οργάνου, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

στ) Όταν συντρέχουν οι λόγοι για τη ματαίωση της διαδικασίας που αναφέρονται στις ως άνω παραγράφους 1 και 2, ο ΦΔΛ ακυρώνει τη διαδικασία για ολόκληρο το αντικείμενό της ή, αν οι λόγοι αυτοί συνδέονται με τμήμα της παρούσας πρόσκλησης, για το εν λόγω τμήμα, εφόσον επιτρέπεται η κατάθεση τέτοιων αιτήσεων.

## ΑΡΘΡΟ 15. ΚΥΡΩΣΕΙΣ

Με την επιφύλαξη των ανωτέρω διατάξεων, πιθανή παράβαση των συμβατικών υποχρεώσεων του παρόχου δύναται να επιφέρει επιπλέον σε άλλες κυρώσεις όσα προβλέπονται από το άρθρο 21 της 3122.3-15/71164/2021κοινής υπουργικής απόφασης, κίνδυνο που αποδέχεται ο πάροχος ανεπιφύλακτα με τη σύναψη σύμβασης με τον ΦΔΛ.

## ΑΡΘΡΟ 16. ΕΠΙΛΥΣΗ ΔΙΑΦΟΡΩΝ – ΑΡΜΟΔΙΑ ΔΙΚΑΣΤΗΡΙΑ

Ο ΦΔΛ και οι πάροχοι παροτρύνονται να ρυθμίζουν καταρχήν φιλικά κάθε διαφορά που θα προκύψει στις μεταξύ τους σχέσεις κατά τη διάρκεια ισχύος της Σύμβασης. Οι συμβάσεις θα διέπονται από την Ελληνική και Ευρωπαϊκή νομοθεσία και οποιαδήποτε διαφορά, διένεξη ή διαφωνία που ενδεχομένως ανακύψει μεταξύ των μερών από την εφαρμογή τους υπάγεται στη δικαιοδοσία των Δικαστηρίων της Σύρου.

Ρητά συμφωνείται ότι οι προβλεπόμενες διαδικασίες προσφυγής εναντίον αποφάσεων της Διοίκησης ή η άσκηση των ενδίκων μέσων, σύμφωνα με τις ισχύουσες διατάξεις, δεν αναστέλλουν την εκτέλεση της σύμβασης, πλην περιπτώσεως δικαστικής αποφάσεως ή διατάξεως. Συνεπώς, αμφότερα τα μέρη συνεχίζουν, με καλή πίστη, να ασκούν τα δικαιώματά τους και να εκτελούν τις υποχρεώσεις τους, με βάση τη σύμβαση.

## ΑΡΘΡΟ 17. ΛΟΙΠΕΣ ΔΙΑΤΑΞΕΙΣ

19.1 Σε περίπτωση μη προσκόμισης όλων των απαιτούμενων στην παρούσα πρόσκληση στοιχείων και δικαιολογητικών, ή στην περίπτωση τυχόν ελλείψεων στα ήδη υποβληθέντα, παρέχεται στον υποψήφιο ανάδοχο / πάροχο προθεσμία πέντε (5) ημερών από την κοινοποίηση σχετικής έγγραφης ειδοποίησης σε αυτόν, προκειμένου να τα προσκομίσει ή συμπληρώσει. Ο ΦΔΛ μπορεί να παρατείνει την ως άνω προθεσμία, εφόσον αιτιολογείται αυτό επαρκώς, και κατ' ανώτατο όριο για δεκαπέντε (15) επιπλέον ημέρες.

19.2 Για θέματα που δεν επιλύονται στην παρούσα, έχουν κατ' αναλογία εφαρμογή οι διατάξεις του ν. 4412/2016 (Α'147) και του Αστικού Κώδικα.

18.3 Η παρούσα πρόσκληση αναρτάται στην πλατφόρμα της Διαύγειας και στον ιστότοπο του ΔΛΤ Σύρου, [www.portofsyros.gr](http://www.portofsyros.gr) .

Σύρος, ………………..

Η Πρόεδρος ΔΛΤ Σύρου

Ως Παραρτήματα, προσαρτώνται και αποτελούν αναπόσπαστο τμήμα της παρούσης:

## ΠΑΡΑΡΤΗΜΑ Α

## ΕΛΑΧΙΣΤΕΣ ΑΠΑΙΤΗΣΕΙΣ ΛΙΜΕΝΑ

Γενικές Απαιτήσεις

Α. Συστήματα Ποιότητας και Προστασίας Περιβάλλοντος

Οι αιτούντες παροτρύνονται και προσκομίζουν συμπληρωματικά εάν διαθέτουν τις κάτωθι πιστοποιήσεις για τη διασφάλιση της ποιότητας, την προστασία του περιβάλλοντος, την διασφάλιση υγιεινής και ασφάλειας αλλά και ειδικότερα την εκτέλεση υπηρεσιών παραλαβής και διαχείρισης αποβλήτων πλοίων (είτε ισοδύναμα αυτών):

- Πιστοποιητικό για τη διασφάλιση της ποιότητας ISO 9001

- Πιστοποιητικό για τη διασφάλιση προστασίας του περιβάλλοντος ISO14001 ή EMAS

Β. Συμμόρφωση με Κανονισμούς Ασφάλειας

Η εγγραφή στο σχετικό μητρώο παρόχων του ΦΔΛ επισείει την υποχρέωση συμμόρφωσης με τους ισχύοντες Κανονισμούς Λιμένα, καθώς και την απαρέγκλιτη τήρηση των Κανονισμών Ασφαλείας του ΔΛΤ Θήρας (Κώδικας ISPS, Κανονισμοί Εργασίας, υποδείξεις Επιθεώρησης Εργασίας και Τεχνικού Ασφαλείας

Γ. Συμμόρφωση με Περιβαλλοντικές Απαιτήσεις

Η εγγραφή στο σχετικό μητρώο παρόχων του ΦΔΛ επισείει την υποχρέωση συνεχούς συμμόρφωσης με τις τοπικές, εθνικές, ενωσιακές και διεθνείς περιβαλλοντικές απαιτήσεις. Ειδικότερα ο πάροχος υποχρεούται στην τήρηση των όρων των ΑΕΠΟ των λιμένων αρμοδιότητας του ΔΛΤ Θήρας.

Δ. Σχέδιο Αντιμετώπισης Ρύπανσης

Ο πάροχος υποχρεούται να διαθέτει, να μπορεί να εφαρμόσει και να προσκομίσει εάν απαιτηθεί Σχέδιο Αντιμετώπισης Περιστατικών Ρύπανσης, προερχόμενων από τη δραστηριότητά του στις εγκαταστάσεις του ΔΛΤ Θήρας.

Ε. Στοιχεία Εξοπλισμού

Για το σύνολο του απαιτούμενου εξοπλισμού και με την υπογραφή σύμβασης, ενδέχεται να ζητηθούν εκ μέρους του ΦΔΛ επιπλέον στοιχεία που θα αποδεικνύουν τα τεχνικά χαρακτηριστικά, τις προβλεπόμενες άδειες κ.λ.π. Στην περίπτωση που τα προαναφερόμενα συλλεκτικά μέσα δεν βρίσκονται στην κυριότητα του υποψηφίου θα υποβληθούν συμφωνητικά με τους κατόχους τους, οι οποίοι θα δηλώνουν ότι θα διαθέσουν τα υπόψη μέσα στον υποψήφιο για αποκλειστική χρήση.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Είδος Αποβλήτου** | **Λιμένες ΔΛΤ ΣΥΡΟΥ** | **Υποβολή αιτήματος παράδοσης σε ανάδοχο (τουλάχιστον)** | **Χρόνος εξυπηρέτησης παρόχου (ελάχιστο)** | **Απαιτούμενα μέσα προσωρινής αποθήκευσης / παραλαβής** | **Μέσα μεταφοράς συλλέκτη- μεταφορέα** | **Στοιχεία νομιμοποίησης  συλλέκτη-μεταφορέα (τουλάχιστον για τους απαιτούμενους κωδικούς ΕΚΑ)** | **Σύμβαση Αναδόχων με Εγκαταστάσεις Διάθεσης / Προσωρινής Αποθήκευσης (τουλάχιστον για τους απαιτούμενους κωδικούς ΕΚΑ)** | **Στοιχεία νομιμοποίησης τελικού αποδέκτη  (τουλάχιστον για τους απαιτούμενους κωδικούς ΕΚΑ)** |
| **Λ. Ερμούπολης** | **Απαραίτητο** |
| Πετρελαιοειδή κατάλοιπα | 2m3 &  Δυνατότητα παραλαβής απευθείας από πλοίο | 24 ώρες πριν τον κατάπλου | 48 ώρες από την υποβολή του αιτήματος | 2 δεξαμενές 1m3 &  Δυνατότητα παραλαβής απευθείας από πλοίο | Ένα (1) βυτιοφόρο όχημα μεταφοράς πετρελαιοειδών αποβλήτων εγκεκριμένο σύμφωνα με την Άδεια Κυκλοφορίας, με πιστοποιητικά σε ισχύ σύμφωνα με την κείμενη νομοθεσία και τις ανάγκες κάθε έργου | - Άδεια Συλλογής και Μεταφοράς Επικινδύνων Αποβλήτων - Βεβαίωση Εγγραφής ΗΜΑ και Προφίλ ΗΜΑ με αναγραφήΕΚΑ   -Άδεια Τελωνείου για παραλαβή ΑΛΕ από Λιμενικές Εγκαταστάσεις | Σύμβαση Συλλέκτη-Μεταφορέα με Εγκατάσταση Τελικής Διάθεσης ή Εγκατάσταση Προσωρινής Αποθήκευσης | - Άδεια Λειτουργίας  - ΑΕΠΟ  - Βεβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ (στην περίπτωση που χρησιμοποιείται Εγκατάσταση Προσωρινής Αποθήκευσης, ισχύουν οι απαιτήσεις για όλες τις ενδιάμεσες εγκαταστάσεις έως την τελική διάθεση/επεξεργασία αποβλήτων) |
| Λιπαντικά έλαια (ΑΛΕ) | 1m3 &  Δυνατότητα παραλαβής απευθείας από πλοίο | 24 ώρες πριν τον κατάπλου | 48 ώρες από την υποβολή του αιτήματος | 1 δεξαμενή 1m3 &  Δυνατότητα παραλαβής απευθείας από πλοίο | Ένα (1) βυτιοφόρο όχημα μεταφοράς ΑΛΕ εγκεκριμένο σύμφωνα με την Άδεια Κυκλοφορίας, με πιστοποιητικά σε ισχύ σύμφωνα με την κείμενη νομοθεσία και τις ανάγκες κάθε έργου | - Άδεια Συλλογής και Μεταφοράς Επικινδύνων Αποβλήτων εάν απαιτείται και λοιπά στοιχεία αδειοδότησης σύμφωνα με την ισχύουσα νομοθεσία - Βεβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ - Συμβάσεις/ Βεβαιώσεις Ένταξης σε συστήματα εναλλακτικής διαχείρισης για τους απαιτούμενους ΕΚΑ   -Άδεια Τελωνείου για παραλαβή ΑΛΕ από Λιμενικές Εγκαταστάσεις | Σύμβαση Συλλέκτη-Μεταφορέα με Εγκατάσταση Τελικής Διάθεσης ή Εγκατάσταση Προσωρινής Αποθήκευσης και εν συνεχεία Εγκατάσταση Τελικής Διάθεσης | - Άδεια Λειτουργίας  - ΑΕΠΟ  - Βεβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ - Συμβάσεις/ Βεβαιώσεις Ένταξης σε συστήματα εναλλακτικής διαχείρισης για τους απαιτούμενους ΕΚΑ (στην περίπτωση που χρησιμοποιείται Εγκατάσταση Προσωρινής Αποθήκευσης, ισχύουν οι απαιτήσεις για όλες τις ενδιάμεσες εγκαταστάσεις έως την τελική διάθεση/επεξεργασία αποβλήτων) |
| Αστικά Στερεά Απορρίμματα | Στους κάδους του δήμου σύμφωνα με την προγραμματική σύμβαση Δυνατότητα παραλαβής απευθείας από το πλοίο | 24 ώρες πριν τον κατάπλου | 1 ημέρα από την υποβολή αιτήματος | Στους κάδους του δήμου σύμφωνα με την προγραμματική σύμβαση Δυνατότητα παραλαβής απευθείας από το πλοίο | Κατάλληλα οχήματα εγκεκριμένα σύμφωνα με την Άδεια Κυκλοφορίας, με πιστοποιητικά σε ισχύ σύμφωνα με την κείμενη νομοθεσία και τις ανάγκες κάθε έργου | Βεαβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ και όσα προβλέπονται από τον ν. 4685/2020 και λοιπή νομοθεσία -Συμβάσεις Βεβαιώσεις Ένταξης σε σύστημα εναλλακτικής διαχείρισης για τους απαιτούμενους ΕΚΑ | Σύμβαση Συλλέκτη-Μεταφορέα με Εγκατάσταση Τελικής Διάθεσης ή Εγκατάσταση Προσωρινής Αποθήκευσης (συμπεριλαμβανομένων ΦΟΔΣΑ) ή Άλλο Αποδεικτικό Έγγραφο Εισόδου σε Εγκατάσταση Τελικής Διάθεσης | - Άδεια Λειτουργίας  - ΑΕΠΟ Εγκατάστασης Τελικής Διάθεσης  ή άλλη βεβαίωση νόμιμης λειτουργίας δημοσίου φορέα όπως ένταξη σε εγκεκριμένο εθνικό ή τοπικό σχέδιο διαχείρισης αποβλήτων - Συμβάσεις/ Βεβαιώσεις Ένταξης σε συστήματα εναλλακτικής διαχείρισης για τους απαιτούμενους ΕΚΑ |
| Επικίνδυνα Στερεά απόβλητα | Ένας σάκος (1) IBC / άλλη UN συσκευασία  Ένας (1) περιέκτης ηλεκ.συσσωρευτών | 24 ώρες πριν τον κατάπλου (Ιούνιος - Σεπτέμβριος) 5 ημέρες πριν τον κατάπλου (Οκτώβριος-Μάιος) | 36 ώρες από την υποβολή του αιτήματος | Ένας σάκος (1) IBC / άλλη UN συσκευασία  Ένας (1) περιέκτης ηλεκ.συσσωρευτών | Ένα (1) φορτηγό όχημα εγκεκριμένο σύμφωνα με την Άδεια Κυκλοφορίας, με πιστοποιητικά σε ισχύ σύμφωνα με την κείμενη και τις ανάγκες κάθε έργου | - Άδεια Συλλογής και Μεταφοράς Επικινδύνων Αποβλήτων & ΑΗΗΕ - Βεβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ - Συμβάσεις/ Βεβαιώσεις Ένταξης σε συστήματα εναλλακτικής διαχείρισης για τους απαιτούμενους ΕΚΑ | Σύμβαση Συλλέκτη-Μεταφορέα με Εγκατάσταση Τελικής Διάθεσης ή Εγκατάσταση Προσωρινής Αποθήκευσης | - Άδεια Λειτουργίας  - ΑΕΠΟ  - Βεβαίωση Εγγραφής ΗΜΑ και Προφίλ ΗΜΑ με αναγραφή ΕΚΑ - Συμβάσεις/ Βεβαιώσεις Ένταξης σε συστήματα εναλλακτικής διαχείρισης για τους απαιτούμενους ΕΚΑ (στην περίπτωση που χρησιμοποιείται Εγκατάσταση Προσωρινής Αποθήκευσης, ισχύουν οι απαιτήσεις για όλες τις ενδιάμεσες εγκαταστάσεις έως την τελική διάθεση/επεξεργασία αποβλήτων)  (Οι απαιτήσεις ισχύουν και για εγκαταστάσεις εξωτερικού εάν πραγματοποιείται εξαγωγή) |
| Λύματα | Δυνατότητα παραλαβής απευθείας από πλοίο | 24 ώρες από την υποβολή του αιτήματος | 48 ώρες από την υποβολή του αιτήματος | Δυνατότητα παραλαβής απευθείας από πλοίο | Ένα (1) βυτιοφόρο όχημα μεταφοράς λυμάτων εγκεκριμένο σύμφωνα με την Άδεια Κυκλοφορίας | Άδεια συλλογής και μεταφοράς λυμάτων ή διαφορετικά προβλεπόμενα από τον ν.4685/2020 και λοιπή νομοθεσία | Σύμβαση Συλλέκτη-Μεταφορέα με Εγκατάσταση Τελικής Διάθεσης ή Άλλο Αποδεικτικό Έγγραφο Εισόδου σε Εγκατάσταση Τελικής Διάθεσης (συμπεριλαμβανομένων Μονάδων Επεξεργασίας Λυμάτων) | - Άδεια Λειτουργίας  - ΑΕΠΟ Εγκατάστασης Τελικής Διάθεσης  ή άλλη βεβαίωση νόμιμης λειτουργίας δημοσίου φορέα όπως ένταξη σε εγκεκριμένο εθνικό ή τοπικό σχέδιο διαχείρισης |